Lav et referat af nedenstående tekst:

Tekst:
Frederikshavn Kommune kæmper lige nu en alvorlig kamp mod en faretruende dårlig økonomi. Det var derfor ekstra belejligt for borgmester Birgit Hansen, at statsministeren valgte at holde 1. maj-tale i byen. - Det sender et godt signal, at Helle Thorning kommer herop. Det giver samtidig bedre mulighed for at skabe alliancer. Frederikshavn Kommune skal spare 125 millioner kroner på næste års budget. Derfor udnyttede borgmesteren dagen til at give statsministeren læsestof med hjem om situationen i kommunen. - Jeg har givet Helle Thorning-Schmidt materiale med hjem, som handler om, hvordan vi kan skabe bedre rammer for vores erhvervsliv. Statsministeren var selv sparsom med løfterne om at hjælpe Frederikshavn Kommune. -Vi har i regeringen sikret skattelettelser, så virksomhederne får bedre vilkår. Birgit Hansen har givet dig noget materiale med hjem om kommunens situation. Hvad vil du gøre ved det? - Jamen det vil jeg da sætte mig ned og læse. Borgmester Birgit Hansen var i sidste ende bare glad for at få statsministerbesøg i en krisetid. - Man kan sige, at både Helle og jeg står midt i en krise. Jeg suger til mig af al den kampgejst, hun har, og så håber jeg, at vi med besøget har fået skabt en endnu bedre kontakt. Efter Helle Thorning-Schmidts besøg i Frederikshavn, gik turen til Fælledparken i København.

Referat:
Statsminister Helle Thorning-Schmidt leverede i dag sin 1.maj-tale - og gav samtidig en presset borgmester et tiltrængt besøg i Frederikshavn.